CELEX: 32008R0858
Language: lt
Date: 2008-09-01 00:00:00
Title: 2008 m. rugsėjo 1 d. Komisijos reglamentas (EB) Nr. 858/2008, kuriuo iš dalies keičiamas Reglamentas (EB) Nr. 967/2006, nustatantis Tarybos reglamento (EB) Nr. 318/2006 išsamias nekvotinės gamybos cukraus sektoriuje įgyvendinimo taisykles

2.9.2008   
            
            
               LT
            
            
               Europos Sąjungos oficialusis leidinys
            
            
               L 235/7
            
         
      KOMISIJOS REGLAMENTAS (EB) Nr. 858/2008
   2008 m. rugsėjo 1 d.
   kuriuo iš dalies keičiamas Reglamentas (EB) Nr. 967/2006, nustatantis Tarybos reglamento (EB) Nr. 318/2006 išsamias nekvotinės gamybos cukraus sektoriuje įgyvendinimo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus rinkos organizavimo (1), ypač į jo 13 straipsnio 2 dalį ir 40 straipsnio 1 dalies c punktą,
   kadangi:
   
               (1)
            
            
               Komisijos reglamento (EB) Nr. 967/2006 (2) 10 straipsnyje nustatyta, kad valstybės narės privalo Komisijai pranešti informaciją apie perdirbti pateiktos pramoninės žaliavos kiekį. Siekiant išvengti, kad šis kiekis būtų suskaičiuotas du kartus, ir užtikrinti vienodą nuostatų taikymą visose susijusiose valstybėse narėse, reikėtų patikslinti minėtos informacijos pranešimo taisykles.
            
         
               (2)
            
            
               Reglamento (EB) Nr. 967/2006 priede nurodytus tepti skirto sirupo ir „Rinse appelstroop“ gaminti skirto sirupo muitų nomenklatūros kodus reikėtų patikslinti, siekiant tinkamai taikyti Reglamento (EB) Nr. 318/2006 2 dalies antros pastraipos a punktą dėl minėtų produktų.
            
         
               (3)
            
            
               Atsižvelgiant į patirtį, įgytą atlikus cukraus sektoriaus reformą ir pradėjus taikyti naujas nuostatas dėl pramoninio cukraus naudojimo chemijos ir farmacijos pramonėje, reikia į Reglamento (EB) Nr. 967/2006 priede pateiktų produktų sąrašą įtraukti depiliavimo vašką, kurio KN kodas 3307 90 00 ir audinių minkštiklius, kurių KN kodas 3809 91 00.
            
         
               (4)
            
            
               Todėl reikėtų atitinkamai iš dalies pakeisti Reglamentą (EB) Nr. 967/2006.
            
         
               (5)
            
            
               Šiame reglamente numatytos priemonės atitinka Cukraus vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 967/2006 iš dalies keičiamas taip:
   
               1)
            
            
               10 straipsnis pakeičiamas taip:
               „10 straipsnis
               Valstybių narių pranešimai
               Kiekviena susijusi valstybė narė Komisijai praneša:
               
                           a)
                        
                        
                           ne vėliau kaip iki gegužės mėnesio pabaigos apie patvirtintų gamintojų nuo spalio 1 d. iki kovo 31 d. pateiktą pramoninės žaliavos kiekį;
                        
                     
                           b)
                        
                        
                           ne vėliau kaip iki lapkričio mėnesio pabaigos praėjusių prekybos metų informaciją apie:
                           
                                       —
                                    
                                    
                                       valstybių narių patvirtintųjų gamintojų pateiktos pramoninės žaliavos kiekį, atskirai nurodant baltąjį cukrų, nerafinuotą cukrų, cukraus sirupą ir izogliukozę,
                                    
                                 
                                       —
                                    
                                    
                                       pramoninės žaliavos kiekį, dėl kurios perdirbėjas pateikė 9 straipsnio 2 dalyje minimą įrodymą, atskirai nurodant baltąjį cukrų, nerafinuotą cukrų, cukraus sirupą ir izogliukozę bei suskirstant pagal priede nurodytus produktus,
                                    
                                 
                                       —
                                    
                                    
                                       valstybių narių patvirtintų gamintojų pagal 7 straipsnio 3 dalį pateiktą kiekį.“
                                    
                                 
                     
         
               2)
            
            
               Priedas pakeičiamas šio Reglamento priede pateiktu tekstu.
            
         2 straipsnis
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. rugsėjo 1 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 58, 2006 2 28, p. 1. Reglamentas (EB) Nr. 318/2006 bus pakeistas Reglamentu (EB) Nr. 1234/2007 (OL L 299, 2007 11 16, p. 1) nuo 2008 m. spalio 1 d.
   
      (2)  OL L 176, 2006 6 30, p. 22.
   
      PRIEDAS
      
         
            „PRIEDAS
            
                        KN kodas
                     
                     
                        Prekių aprašymas
                     
                  
                        1302 32
                     
                     
                        – – Gleivės ir tirštikliai iš saldžiavaisio pupmedžio vaisių, saldžiavaisio pupmedžio vaisių sėklų arba siampupės sėklų, modifikuoti arba nemodifikuoti:
                     
                  
                        1302 39 00
                     
                     
                        – – kiti
                     
                  
                        ex 1702 90 95
                        ex 2106 90 59
                     
                     
                        – – sirupas skirtas tepti ir sirupas „Rinse appelstroop“ gaminti.
                     
                  
                        2102 10
                     
                     
                        – Aktyviosios mielės
                     
                  
                        ex 2102 20
                     
                     
                        – – Neaktyviosios mielės
                     
                  
                        2207 10 00
                     
                     
                        – Nedenatūruotas etilo alkoholis, kurio alkoholio koncentracija, išreikšta tūrio procentais yra ne mažesnė kaip 80 % tūrio (Bioetanolis)
                     
                  
                        ex 2207 20 00
                     
                     
                        – Įvairios koncentracijos denatūruotas etilo alkoholis (Bioetanolis)
                     
                  
                        ex 2208 40
                     
                     
                        – Romas
                     
                  
                         
                     
                     
                        Produktai, naudojami gyvūnų pašarams:
                     
                  
                        ex 2309 90
                     
                     
                        – sausos medžiagos turintys produktai, kuriuose yra ne mažiau kaip 60 % lizino
                     
                  
                        29
                     
                     
                        Organiniai cheminiai produktai, išskyrus tuos, kurių pozicijos yra 2905 43 00 ir 2905 44
                     
                  
                        3002 90 50
                     
                     
                        – – mikroorganizmų kultūros
                     
                  
                        3003
                     
                     
                        Medikamentai (išskyrus tuos produktus, kurių pozicijos yra 3002, 3005 ar 3006), sudaryti iš sumaišytų produktų, kad būtų tinkami naudoti terapijoje ar profilaktikoje, bet nepateikti dozių pavidalu ir nesupakuoti, kad būtų tinkami mažmeninei prekybai
                     
                  
                        3004
                     
                     
                        Medikamentai (išskyrus tuos produktus, kurių pozicijos yra 3002, 3005 ar 3006), sudaryti iš sumaišytų produktų, kad būtų tinkami naudoti terapijoje ar profilaktikoje ir pateikti dozių pavidalu ar supakuoti, kad būtų tinkami mažmeninei prekybai
                     
                  
                        3006
                     
                     
                        Šio straipsnio 4 pastaboje numatyti ruošiniai ir farmacijos prekės
                     
                  
                        3203 00 10
                     
                     
                        – Augalinės dažiosios medžiagos ir preparatai, kuriuose jos yra pagrindinės sudėtinės dalys
                     
                  
                        3203 00 90
                     
                     
                        – Gyvūninės kilmės dažiosios medžiagos ir preparatai, kuriuose jos yra pagrindinės sudėtinės dalys
                     
                  
                        ex 3204
                     
                     
                        – Sintetinės organinės dažiosios medžiagos ir preparatai, nurodyti šio skirsnio 3 pastaboje, kurių pagrindinė sudėtinė dalis yra sintetinė organinė dažioji medžiaga
                     
                  
                        ex 3307 90 00
                     
                     
                        Depiliavimo vaškas
                     
                  
                        ex ex 35
                     
                     
                        Albumininės medžiagos; krakmolo ar modifikuoto krakmolo pagrindu sudaryti produktai; klijai, enzimai, išskyrus produktus, kurių pozicija yra 3501 ir subpozicijos – 3505 10 10, 3505 10 90 ir 3505 20
                     
                  
                        ex ex 38
                     
                     
                        Įvairūs chemijos pramonės produktai, išskyrus, kurių pozicija yra 3809, ir kurie yra ne audinių minkštikliai, kurių KN kodas 3809 91 00, ir kurių subpozicija yra 3824 60
                     
                  
                        3901–3914
                     
                     
                        – Pirminės formos
                     
                  
                        ex 6809
                     
                     
                        Dirbiniai iš gipso arba iš mišinių, daugiausia sudarytų iš gipso:
                        – plokštės, lakštai, plytelės ir panašūs dirbiniai“